楊勛吟詩
作者：楊勛
朝代：唐

paragraphs: 聖主何曾識仲都，可憐社禝在須臾。
市西便是神仙窟，何必乘楂汎五湖。
（《全唐詩》卷八六三收此詩，作者作楊損，題作《臨刑賦》，殆據《萬首唐人絕句》卷六八收入。
）（按宋人撰《新編分門古今類事》卷二載此詩，云：「楊勛者，前蜀後主乾德中，世號楊僕射，不知何處人，變化無常。
爲後主召羣仙於薫風殿，刑部侍郎潘嬌奏其妖怪，帝命武士於相市戮之。
隨刃化爲草，人未至所法處。
僕射吟詩曰云云。
其年冬，後主失國，果如其言，此亦可以知興廢之有前定也。
」注云「出《洞微志》」。
事雖不經，準《全唐詩》例，姑錄之以入神仙鬼怪卷。
）。